**CSENGŐD KÖZSÉG POLGÁRMESTERE**

### ELŐTERJESZTÉS

(a Képviselő-testület 2018. június 26-i ülésére)

**Tárgy: MŰVELŐDÉSSZERVEZŐ MUNKAKÖRRE PÁLYÁZAT KIÍRÁSA**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13.§ (1) bekezdés 7. pontjában meghatározott, a helyi közművelődési feladatokról szóló 3/2018. (II.28.) önkormányzati rendeletben szabályozott közművelődési feladatok ellátása érdekében Csengőd Község Önkormányzatánál művelődésszervező foglalkoztatása szükséges.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 83/A.§ (1) bekezdése és a Mötv) 42.§ 17. pontja alapján a helyi önkormányzattal közalkalmazotti jogviszonyban állók esetén a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.

A közművelődési feladatok biztosítása érdekében szükséges az álláshely betöltése és a Kjt. 20/A.§ (1) bekezdés alapján a művelődésszervező munkakörre pályázat kiírása.

A Kjt. 20/A.§ (1) bekezdése szerint a pályázatot - törvény eltérő rendelkezése hiányában - a kinevezési jogkör gyakorlója írja ki.

A pályázati kiírás az előterjesztés mellékletét képezi.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**H A T Á R O Z A T- T E R V E Z E T**

Csengőd Község Önkormányzatának Képviselő-testülete

1. pályázatot hirdet művelődésszervező munkakör betöltésére a melléklet szerinti pályázati kiírás alapján,
2. felhatalmazza
   1. a Polgármestert a szükséges intézkedések megtételére, valamint
   2. a kiválasztási eljárás lefolytatására.

**Felelős:** polgármester

**Határidő:** azonnal

**Melléklet a …/2018. ( )Kt. határozathoz**

**Csengőd Község Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Csengőd Község Önkormányzata   
  
művelődésszervező**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Bács-Kiskun megye, 6222 Csengőd, József Attila utca 29.

**A munkakörbe tartozó, illetve a vezetői megbízással járó lényeges feladatok:**

A községi önkormányzat közigazgatási területén a kulturális, közművelődési feladatok ellátása, szervezése, közösségi tér működtetése. Kapcsolattartás a helyi civil szervezetekkel. A csengődi kábeltévé üzemeltetésével kapcsolatos feladatok ellátása, valamint Csengőd Község közösségi oldalainak kezelése. Közművelődési, kulturális programok, események szervezése, lebonyolítása. Kulturális és közművelődési jellegű pályázatok előkészítésében való aktív részvétel.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény, valamint a(z) közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendelet rendelkezései az irányadók.

**Pályázati feltételek:**

* Középfokú képesítés, szakképzésben szerzett népművelési szervező, ügyintéző, középfokú közművelődési szakember szakképesítés,
* magyar állampolgárság
* büntetlen előélet
* B kategóriás jogosítvány

**A pályázat elbírálásánál előnyt jelent:**

* a 2/1993. (I.30.) MKM. rendelet szerinti közművelődési szakember I., II. szerinti iskolai végzettségek, képesítések.,
* hasonló területen szerzett gyakorlat, tapasztalat
* helyismeret
* tevékeny részvétel a Csengődi közéletben

**A pályázat részeként benyújtandó iratok, igazolások:**

* motivációs levél
* végzettséget igazoló dokumentumok másolata
* önéletrajz
* 3 hónapnál nem régebbi hatósági erkölcsi bizonyítvány, vagy annak igénylését igazoló nyomtatvány
* a pályázó nyilatkozata arról, hogy a pályázati anyagát a kiválasztási eljárásban résztvevők megismerhetik
* a pályázó nyilatkozata arról hogy AZ EURÓPAI PARLAMENT ÉS A TANÁCS (EU) 2016/679 RENDELETE(2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) alapján a pályázat kiírója a pályázati anyagát kezelheti

**A munkakör betölthetőségének időpontja:**

A munkakör legkorábban 2018. szeptember 1. napjától tölthető be.

**A pályázat benyújtásának határideje:** 2018. augusztus 17.

A pályázati kiírással kapcsolatosan további információt Lajter Ferenc polgármester nyújt, a 06-78/441-177-es valamint a 06-20/234-22-89 -os telefonszámon.

**A pályázatok benyújtásának módja:**

Postai úton, a pályázatnak a Csengőd Község Önkormányzata címére történő megküldésével (6222 Csengőd, Dózsa György utca 35. ). Kérjük a borítékon feltüntetni a pályázati adatbázisban szereplő azonosító számot: HIV/1207-2/2018 , valamint a munkakör megnevezését: művelődésszervező.

**vagy**

Személyesen: Lajter Ferenc polgármester, Bács-Kiskun megye, 6222 Csengőd, Dózsa György utca 35. .

**A pályázat elbírálásának módja, rendje:**

A kiválasztási eljárás során személyes meghallgatásra sor kerülhet. A kiválasztásról a Képviselő-testület zárt ülés keretében dönt.

**A pályázat elbírálásának határideje:** 2018. augusztus 28.

**A pályázati kiírás további közzétételének helye, ideje:**

* Csengődi Polgármesteri Hivatal hirdetőtáblája –2018. június 27.
* Csengőd község honlapja (csengod.hu) –2018. június 27.

**A KÖZIGÁLLÁS publikálási időpontja:** 2018. június 27.

A pályázati kiírás közzétevője a Nemzeti Közigazgatási Intézet (NKI). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.